Mesterholdenes Europa Cup finale 1961
Mesterholdenes Europa Cup finale 1961 var en fodboldkamp der blev spillet den 31. maj 1961. Kampen blev spillet foran 26.732 tilskuere på Wankdorfstadion i Bern, og skulle finde vinderen af Mesterholdenes Europa Cup 1960-61. De deltagende hold var portugisiske Benfica og spanske FC Barcelona. Det var kulminationen på den sjette udgave af Europa Cuppen, siden etableringen af Europas fineste turnering for klubhold i 1955. Benfica vandt kampen 3-2.